|  |  |  |
| --- | --- | --- |
| **REPUBLICA MOLDOVA**  **CONSILIUL RAIONAL**  **SÎNGEREI** |  | **РЕСПУБЛИКА МОЛДОВА**  **СЫНДЖЕРЕЙСКИЙ**  **РАЙОННЫЙ СОВЕТ** |

**EXTRAS**

**DECIZIE Nr. 8/21**

**din 28 noiembrie 2024**

**or. Sîngerei**

**Privind reconfirmarea dizolvării Direcției Asistență Socială**

**și Protecție a Familiei a raionului Sîngerei**

Având în vedere: Nota de Fundamentare „Privind reconfirmarea dizolvării Direcției Asistență Socială și Protecție a Familiei a raionului Sîngerei”;

În conformitate 43 alin. (1) lit. r) al Legii privind administraţia publică locală nr. 436/2006, Legii nr. 100/2017 cu privire la actele normative, art. 164-165 din Codul Administrativ al Republicii Moldova nr. 116/2018, Legea nr. 256/2023 pentru modificarea unor acte normative (reforma sistemului de asistență socială „Restart”), Capitolul V din Legea nr. 220/2007 privind înregistrarea de stat a persoanelor juridice și a întreprinzătorilor individuali, art. 237 din Codul Civil al Republicii Moldova nr. 1107/2002, Decizia nr.1/4 din 15.01.2024 „Cu privire la măsurile necesare pentru punerea în aplicare a prevederilor Legii nr. 256/2023 (reforma sistemului de asistență socială)”,

**Consiliul raional,**

**D E C I D E:**

1. Se reconfirmă dizolvarea Direcției Asistență Socială și Protecție a Familiei a raionului Sîngerei;
2. Se acceptă radierea Direcției Asistență Socială și Protecție a Familiei a raionului Sîngerei din Registrul de Stat al persoanelor juridice, urmare a finisării procedurilor legale de lichidare;
3. Se împuternicește Președintele raionului (dl Cristian Cainarian), în calitate de lichidator pentru depunerea documentelor de înregistrare a modificărilor aprobate, la organul înregistrării de stat ASP CM Sîngerei;
4. Din momentul radierii Direcției Asistență Socială și Protecție a Familiei a raionului Sîngerei din Registrul de Stat al persoanelor juridice, dl Cristian Cainarian, Președinte al raionului își încetează activitatea de lichidator al acesteia.
5. Controlul asupra realizări deciziei în cauză se pune în sarcina Comisiei consultative pentru Etică, legislaţie, ordine şi drepturile omului.
6. Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data comunicării, potrivit prevederilor Codului Administrativ al Republicii Moldova nr. 116/2018.

**Preşedintele şedinţei Oleg ROTARU**

**CONTRASEMNAT:**

**Secretară interimară a Consiliului raional Angela MIHALIUC**

***Conform originalului***

**Secretară interimară a Consiliului raional Angela MIHALIUC**